Massimiliano Allegri është duke kërkuar që sa më shpejtë të rikthehet në punën e tij si trajner.
Trajneri italian u largua nga Juventusi, derisa kishte oferta për t'iu bashkuar disa skuadra evropiane.
Mirëpo, sipas asaj që raporton gazetari italian, Gianluca Di Marzio, Allegri është shumë afër që t'i bashkohet Real Madridit.
Strategu pritet që të zëvendësojë Zinedine Zidanen, që në njëfarë mënyrë, e ka konfirmuar largimin nga mbretërit.
Në Spanjë, mediat raportojnë se Real Madridi do të bëjë një revolucion në skuadër, duke larguar deri në dhjetë lojtarë.
Allegri, sipas asaj që raportohet, pritet të ketë disa prurje të reja, e në mesin e tyre mund të jetë edhe Kylian Mbappe.